„A főpolgármester most úgy viselkedik, mint egy pubertáskorban lévő kiskutya, amelyik látványosan körbejelöli a területét” – mondta Kövér László házelnök a Magyar Hírlapnak, és nem ez volt a rendkívül kimerítő interjú egyetlen pontja, amikor a Fidesz-alapítónak az állatvilág jutott az eszébe.

Hadházy Ákosról például az, hogy

Hadházy Ákos zoológiai besorolása szerint Hadházy Ákos. Nincsen párja széles e világon.

Greta Thunbergről, valamint a klímaváltozás és „genderjogok” miatt tüntető magyar fiatalokról pedig ez a József Attila-idézet:

Ős patkány terjeszt kórt miköztünk, a meg nem gondolt gondolat.

Az ellenzék parlamenti megregulázásáról ez ugrott be:

A baloldal bolsevista részének zsigereiben meglévő történelmi tapasztalat 1956. október 23-a óta az, hogy nem érdemes rugdosni az oroszlánt, hátha mégsem döglött.

De azért a nem állatos metaforák között is akadtak erősek, például amikor a közjogi méltóság Tordai Bencéről és társairól megjegyezte:

Ők a demokrácia salakja.

A teljes interjú itt olvasható el.

Kép: MTI/Rosta Tibor